section_heading: Povijest i opis kulturnog dobra
paragraph_text: Iza glavnog oltara prikaz je krunjenja Blažene Djevice Marije te Krista na križu, mozaik i vitraj akademskog slikara Josipa Botterija Dinija. Brončana vrata crkve s motivima bitke pod Starim gradom i procesijom s Gospinom slikom djelo su akademskog kipara Stipe Sikirice. Zvonik crkve visine 43 m izgrađen je od lokalnog vapnenca, kamena žestice 1927. godine na mjestu gdje se nalazio niži zvonik iz 1775.